ครึ่งบ่าย…ไม้สั้น – บล.คันทรี่ กรุ๊ป
ครึ่งบ่าย...ไม้สั้น - บล.คันทรี่ กรุ๊ป
3 มิ.ย. 2559

สรุปตลาดภาคเช้า
ตลาดภาคเช้าปิดปรับตัวเพิ่มขึ้นได้ 5.12 จุด ในทิศทางเดียวกันกับตลาดรอบบ้านที่ปรับบวก โดยกลุ่มบริการปรับตัวบวกได้เด่น +0.57% นำโดยกลุ่มสายการบิน และกลุ่มพาณิชย์ที่ปรับบวก สำหรับกลุ่มที่อ่อนแอกว่ากลุ่มอื่นคือกลุ่ม ICT -0.28% ด้านปริมาณการซื้อขายอยู่ในระดับหนาแน่นที 2.2 หมื่นล้านบาท
 
แนวโน้ม ภาคบ่าย
คาดดัชนีมีแนวโน้มขึ้นไปทดสอบแนวต้านที่ระดับ 1,430 จุดอีกครั้ง ด้วยโมเมนตัมบวกจากตลาดต่างประเทศ และราคาน้ำมันที่สามารถยืนอยู่ได้หลังจากการประชุม OPEC เราแนะนำเก็งกำไร กลุ่มรับเหมาก่อสร้าง และนิคมอุตสาหกรรม เพื่อรับมาตรการกระตุ้นเศรษฐกิจจากฝั่งรัฐบาล
 
วิเคราะห์ทางเทคนิค
PJW
ราคาปิด 3.34 บาท
แนวรับ 3.24 บาท
แนวต้าน 3.50, 3.75 บาท
แนว cut loss เมื่อราคาหุ้นใกล้หลุด 3.14 บาท
 
กราฟ PJW ในระยะกลาง สร้างรูปแบบ Head &amp; Shoulder ซึ่งปลายแขนขวาจะอยู่ 6 บาท สร้างสัญญาณขาขึ้น ขณะที่ในระยะสั้น ราคาหุ้นสร้าง Pattern V Shape ปรับตัวเพิ่มขึ้นมาทดสอบแนวต้านบริเวณ 3.50 บาท แนวต้านถัดไปที่ 3.75 บาท
 
เด็กแนว
EIC  เงียบหายไปนานสำหรับหุ้นตัวนี้ เพราะเดิมคาดว่าจะไปเอาดีเรื่องบัตรทางด่วน และตู้เงินเงินทางด่วนต่างๆ  แต่แล้วผู้บริหารหัวใส หันไปดีลธุรกิจกับต่างประเทศ  ซุ่มเจรจาบินยุโรปและจีนจนได้เรื่อง ล่าสุดสิ่งที่เคยพูดไว้ก็เป็นจริง  ใครดูถูกไว้ก่อนหน้าอาจต้องกลับเข้ามาเก็บหุ้นกันแล้ว   โดยบริษัทลูกที่จะต้องเป็นผู้ดำเนินการจัดการแข่งขันกีฬาฟุตบอล  ตอนนี้ได้ดีลกับรัฐบาลจีนในการจัดแข่งขันกีฬา และโรงเรียนสอน  รวมทั้งกิจกรรมต่างๆ  ทำให้มีรายได้เข้าก้อนโต คาดว่าปีนี้จะเห็นอะไรที่ไหลเข้าแบบพลิกสถานการณ์ 
นอกจากนี้บริษัทย่อย SEI ยังเป็นผู้ถือลิขสิทธิ์การจัดการแข่งขัน เวิล์ดฟุตบอลไฟว์ส (F5WC) และเวิล์ดซ็อคเกอร์ไฟว์ส (World Soccer 5’s) ซึ่งเป็นการแข่งขันฟุตบอลประเภทผู้เล่น 5 คน ที่ยิ่งใหญ่ที่สุดในโลก มีนักเตะสมัครเล่นกว่า 1.3 ล้านคน จากทั่วโลกเข้าร่วมในการแข่งขัน ในขณะเดียวกันยังมี โกลบอล เลเจนด์ ซีรี่ส์ (GLS) ซึ่งเป็นการแข่งขันฟุตบอลอันทรงเกียรติที่ประกอบไปด้วยสุดยอดขุนพลนักเตะในตำนานที่เป็นที่รู้จักทั่วโลก อาทิ ฟาบิโอ คันนาวาโร่ หลุยส์ ฟิโก้ ไมเคิล โอเว่น ฮิเดโตชิ นากาตะ พอล สโคลส์ และคลาเรนซ์ เซดอร์ฟ ว่าไปนั่นเลย กรรมการเป่านกหวีดเริ่มเตะ  นักฟุตบอลพร้อม  แล้วเกมส์นี้จะต่อเวลาถึง 120 นาทีหรือไม่วัดใจกัน